Restawr tal-Istandard ta' Birżebbuġa Kien il-Hadd 29 ta' Ottubru 1978 meta Dun Karm Frendo ha l-pusses ta' kappillan tal-parroċċa tagħna. Dak iż-żmien il-Banda San Pietru kienet akkumpanjatu b'marċ brijuż fejn wara fil-Knisja Parrokkjali ħa l-mandat ta' kappillan. Wara li ntemmet il-quddiesa tal-pussess, il-Banda San Pietru reġgħet akkumpanjatu sad-dar tiegħu. Dakinhar il-kappillan Dun Karm Frendo kien ippreżenta lis-Soċjetà standard bl-emblema ta' Birżebbuġa. Illum 37 sena wara inħass il-bżonn li dan l-istandard jiġi restawrat. Bħala ħjata kellu bżonn xi tiswijiet minimi speċjalment fin-naħa ta' fuq u fil-frenza fejn dan ġie rranġat minn Josephine Zammit. Il-pittura kienet tidher evidentili mhux qiegħdha fi stat tajjeb, infatti l-aħħar li ntuża kien fl- attività li kienu organizzaw l-Għaqda l Storja u Kultura f'Settembru tas-sena l-oħra. Wara li ħadna parir ta' espert f'dan il-qasam huwa issugerixxa li minħabba l-preġju li fih, kif ukoll li drapp mhux qiegħed fi stat gravi tiġi i rranġata l-pittura biss u d-drapp jibqa dak li hu. Hawn kellimna lil Michael Farrugia sabiex jagħmel dan ix-xogħol. Hu għamel dan ix-xogħol bla ebda ħlas u bħas-soltu b'tant dedikazzjoni u profesjonalità. Qabel ma beda dan ix-xogħol à ħa kampjuni ta' kull parti tal-istandard sabiex ikun jaf x'kienu l-kuluri u kif kien impitter f qabel tqaxxar. Wara sar tindif fuq il-pittura u tqaxxar kull fejn kien hemm bżonn fejn dan il-proċess ħa ħafna fit-tul. Hawn Michael pitter il-partijiet nieqsa tal-emblema kif ukoll f l-skroll li hemm taħt. F'dawn il-ġranet nistgħu nerġgħu ingawdu il- memorja ta' Dun Karm Frendo permess ta' dan l-istandard, apparti affarijiet oħra li kien għamel sabiex il-festa tagħna tikber. 54 Għaqda Mużikali San Piet fil-Ktajjen